|  |  |
| --- | --- |
|  | REPUBLIKA HRVATSKA  ZADARSKA ŽUPANIJA  OPĆINA POSEDARJE |

KLASA: 944-18/21-01/01

URBROJ: 2198/07-1/1-21-02

Na temelju Odluke o raspisivanju natječaja za prodaju dijela nekretnine k.č. br. 109/50 k.o. Slivnica od dana 16.02.2021. godine, KLASA: 944-18/21-01/01, URBROJ: 2198/07-1/1-21-01 , Povjerenstvo za provedbu natječaja objavljuje:

**JAVNI NATJEČAJ**

**za prodaju dijela k.č. 109/50 k.o. Slivnica**

I.

Predmet natječaja je dio nekretnine k.č. 109/50 k.o. Slivnica, u naravi krš površine 833 m2, koja odgovara novoformiranoj čestici 109/143 k.o. Slivnica sve kako je označeno na kopiji katastarskog plana – predloženog novog stanja izrađene po Frani Vlatkoviću, dipl.ing.geod.

II.

Početna cijena za nekretninu iznosi 116.217,70 kn.

III.

Jamčevina za nekretninu iznosi 11.621,77 kn i uplaćuje se na račun Općine Posedarje, broj IBAN: HR1523900011834900004, otvoren kod Hrvatske poštanske banke d.d., model: HR68, poziv na broj 7706-OIB uplatitelja, svrha uplate: „jamčevina za kupnju građevinskog zemljišta.“

IV.

Pravo sudjelovanja u kupnji nekretnine iz točke I. imaju sve pravne i fizičke osobe, državljani Republike Hrvatske, kao i sve strane fizičke i pravne osobe, sukladno Zakonu o vlasništvu i drugim stvarnim pravima ( „Narodne novine“, broj 91/96., 69/98., 137/99., 22/00., 73/00., 114/01., 79/06., 141/06.,146/08., 38/09., 153/09., 143/12., 152/14. ).

Ponuda ( za pravne osobe ) mora sadržavati:

1. naziv trgovačkog društva ili obrta, OIB, adresu, broj telefona/mobitela, ime i prezime osobe za kontakt, cijenu ponude, model plaćanja

2. izvod iz sudskog ili obrtnog registra ( ne stariji od 3 mjeseca od dana objave javnog natječaja )

3. dokaz o uplaćenoj jamčevini

4. potvrdu da ne postoje dugovanja prema Općini Posedarje

5. Izjavu o prihvaćanju uvjeta natječaja

Ponuda za fizičke osobe mora sadržavati:

1. ime i prezime ponuditelja, OIB, adresu, broj telefona/mobitela i cijenu ponude

2. dokaz o uplaćenoj jamčevini

3. potvrdu da ne postoje dugovanja prema Općini Posedarje

4. izjavu o prihvaćanju uvjeta natječaja.

V.

Sve informacije o predmetnoj nekretnini mogu se dobiti u uredu pročelnice Jedinstvenog upravnog odjela, na adresi Trg Martina Posedarskog 1, 23242 Posedarje i na broj telefona 023/266-775. Nekretnina se može razgledati za sve vrijeme trajanja natječaja od 09:00-12:00.

VI.

Ponude se predaju u Općinu Posedarje, Trg Martina Posedarskog 1, 23242 Posedarje, ili se šalju poštom u zatvorenoj omotnici s naznakom „Ponuda za kupnju zemljišta – ne otvaraj“ na adresu Općine Posedarje.

VII.

Otvaranju ponuda može pristupiti ponuditelj ili njegov zakonski zastupnik ili punomoćnik uz predočenje ovlaštenja/punomoći. Nepotpune i nepravodobne ponude neće se razmatrati.

VIII.

Najpovoljnijim ponuditeljem smatrat će se onaj ponuditelj koji ponudi najvišu cijenu povrh početne cijene. U slučaju da za pojedinu nekretninu pristigne samo jedna ponuda, ona se smatra najpovoljnijom ukoliko je cijena ponude jednaka ili veća od početne cijene.

Ponuditelj može dati samo jednu ponudu za predmetnu nekretninu. U slučaju više ponuda istog ponuditelja za istu nekretninu, uz uvjet da ponude ispunjavaju svim uvjetima natječaja, kao prihvatljiva će se utvrditi ona ponuda istog ponuditelja čiji iznos ponude je najviši.

U slučaju da više ponuda imaju istu cijenu ponude, kao najpovoljnija će se smatrati ona ponuda koja je ranije zaprimljena.

Odluku o izboru najpovoljnijeg ponuditelja donijet će Općinsko vijeće. Općinsko vijeće ima pravo bez obrazloženja poništiti natječaj odnosno ne prihvatiti niti jednu ponudu i zbog tih razloga ne odgovara za eventualnu štetu, uz povrat jamčevine svim natjecateljima.

IX.

Sa izabranim ponuditeljem zaključit će se kupoprodajni ugovor. Odabrani ponuditelj dužan je uplatiti cjelokupan iznos ponuđene vrijednosti nekretnine najkasnije u roku od 8 (osam) dana od dana zaključenja ugovora. Ukoliko ne plati iznos u navedenom roku zaračunavaju se zatezne kamate. Uplaćena jamčevina će se uračunati u iznos kupoprodajne cijene kao otplaćeni dio iznosa. Tabularna isprava za upis prava vlasništva izdat će se nakon isplate kupoprodajne cijene u cijelosti.

X.

Izabrani ponuditelj snosi troškove procjene zemljišta i objave javnog natječaja u Zadarskom listu. Izabrani ponuditelj stupa u posjed nekretnine odmah po zaključenju kupoprodajnog ugovora.

XI.

Ponuditelju koji ne uspije u natječaju uplaćena jamčevina vraća se u roku od 15 (petnaest) dana po završetku natječaja, a ponuditelj koji je uspio na natječaju pa odustao od natječaja nema pravo na povrat jamčevine.

XII.

Ponuditelj je obvezan potpisati prijedlog ugovora i vratiti ga Općini Posedarje u roku od 8

(osam) dana po primitku ugovora, u protivnom će se smatrati da je odustao od natječaja. Ukoliko ponuditelj zakasni s plaćanjem više od 90 dana, može se raskinut ugovor, a uplaćenu jamčevinu će zadržati prodavatelj.

XIII.

Rok za podnošenje ponuda je 26.02.2021. godine u 12.00 sati.

XIV.

Otvaranje i pregled ponuda obavit će Povjerenstvo za provedbu natječaja dana 26. 02. 2021. godine s početkom u 14.00 sati.

U Posedarju, 18.02.2021. godine

POVJERENSTVO